Publication: Magyar Közlöny
Issue: MK-2000-116 (Year: 2000, Number: 116)
Era: 1990-2004
Section: 1952. évi III. törvény (a továbbiakban: Pp.) határozza meg.
Paragraph Index: 185

(2) Ha a magánokiratot külföldön állították ki, és nemzetközi szerződés eltérően nem rendelkezik, vagy eltérő viszonossági gyakorlat nem áll fenn, a nyilatkozattevő aláírását (kézjegyét) a magyar külképviseleti hatósággal kell hitelesíttetni, illetőleg az aláírás (kézjegy) hitelesítésére jogosult külföldi szerv által történt hitelesítést kell a magyar külképviseleti hatósággal hitelesíttetni (diplomáciai hitelesítés, illetve felülhitelesítés). Ahol magyar külképviseleti hatóság nem működik, az aláírást (kézjegyet) a magyar állam érdekeit képviselő állam külképviseleti hatóságával kell hitelesíttetni. Eltérő nemzetközi szerződés fennállását a bejegyzést kérő félnek kell megjelölni, illetve arra hivatkozni. Viszonossági gyakorlat fennállásáról az Igazságügyi Minisztérium állásfoglalása az irányadó.

Source: https://magyarkozlony.hu/hivatalos-lapok/b5e703ce82db6df5aa010539c6dc921a1a2470db/dokumentumok/55549960fc2678d026b15707bfc8210f74809e5a/letoltes